Tjedan 1.6.- 5.6.2020.

7. razredi

Dragi učenici!

Drago mi je da se u vašim odgovorima od prošlog sata našlo jako puno točnih.. trebalo je pronaći primjere **simfonijske pjesme** koja je ..

* Jednostavačna
* Programna
* Orkestralna
* Nastala u 19.stoljeću

Među vašim odgovorima bila je i naša današnja tema, među najpoznatijim simfonijskim pjesmama.*.Vltava*.



Skladatelj Bedrich Smetana napisao je ciklus od šest simfonijskih pjesama *Moja domovina.* Iz tog ciklusa danas slušamo jednu- *Vltava.*

**U kajdanke prepišite: (samo podebljane rečenice- program, primjer, dva pitanja i odgovore)**

**Program simfonijske pjesme Vltava**

* **Izvor rijeke Vltave**
* **Tema Vltave**
* **Šuma i lov**
* **Seoska svadba**
* **Mjesečina i vile**
* **Slavna prošlost i tjesnac Sv.Ivana**
* **Prag i Vyšehrad**
* **Bedrich Smetana: Moja domovina -Vltava**

Primjer poslušajte na poveznici:

<https://www.youtube.com/watch?v=uI8iTETiSqU>

 Skladatelj je glazbom htio dočarati ono što opisuje riječima kroz nekoliko točaka:

* Izvor rijeke Vltave: “Dva mala izvora izbijaju u sjeni češke šume. Jedan topao i veseo, a drugi hladan i ozbiljan. Njihovi se pokretni valići stapaju, zvonko žubore preko kamenja i svjetlucaju u zrakama sunca..“
* Tema Vltave:“…brdski potok brzo raste i pretvara se u rječicu Vltavu, koja kreće na put kroz češke krajeve. Što dalje, sve moćnije šumi njezino strujanje…“
* Šuma i lov:“…Ona teče kroz tamne borove šume, u kojima rogovi najavljuju vrevu bučnog lova…“
* Seoska svadba:“…teče kroz bujne livade, gdje vedra glazba nagovješta ples i svatovsko veselje…“
* Mjesečina i vile:“…Noću na njezinim zlaćanim valovima vile pri mjesečini vode kolo…“
* Slavna prošlost i tjesnac Sv.Ivana:“…u valovima se oslikavaju tamni utvrđeni gradovi, nijemi svjedoci prošle viteške i ratne slave. U Svetojanskom klancu pjene se Vltavini slapovi, ona se probija kroz grebene, a valovi joj se razbijaju o stijene…“
* Prag i Vyšehrad:“…Nakon klanca ona se valja u širokom koritu i veličanstvenu toku prema Pragu, gdje pozdravlja drevni, slavni Višehrad. Na vrhuncu snage i sjaja nestaje Vltava pogledu pjesnika u nevidljivoj udaljenosti“.

Poslušajte simfonijsku pjesmu prateći program i probajte odgovoriti na dva pitanja?

1. **Koja dva instrumenta na samom početku simfonijske pjesme predstavljaju “…dva mala izvora koja izbijaju u sjeni češke šume“?**
2. **Koja skupina instrumenata dominira u dijelu *Šuma i lov* (gudaći, drveni puhaći, limeni puhaći ili udaraljke)?**

Dio koji traje od 2',50''- 3',30'' na gornjoj poveznici

Lijepi pozdrav!